| ***Metai pavojingo gyvenimo*** |
| --- |
|  |
|  |
| Pavadinimas | The Year of Living Dangerously |
| Kilmės šalis | Australija |
| Režisierius | Peter Weir |
| Scenaristas (-ai) | Peter WeirDavid Williamson |
| Kompozitorius | Maurice Jarre |
| Vaidina | Mel GibsonSigourney WeaverBill KerrMichael MurphyLinda HuntNoel Ferrier |
| Metai | 1982 |
| Žanras | romantinė drama |
| Trukmė | 114 min. |
| Kalba | anglų, tagalų, filipiniečių, indoneziečių |
| Platintojas | United InternationalPicturesMGM/UA EntertainmentCompany |
| Biudžetas | 6 mln. AUS dol. |
| Pajamos | 10,3 mln. JAV dol. |
| **IMDb įrašas** |

**Metai pavojingo gyvenimo** (angl. *The Year of Living Dangerously*) – 1982 m. romantinė drama, sukurta Australijos režisieriaus Peter Weir pagal Christopher Koch 1978 m. to paties pavadinimo romaną, kuriame pasakojama žurnalisto ir britų ambasados darbuotojos meilės istorija, užsimezgusi Indonezijoje, Džakartoje, 1965 m. perversmo prieš prezidentą Sukarno metu.

Apie filmą
----------

Filme Mel Gibson vaidina Australijos žurnalistą Guy Hamiltoną, aktorė Sigourney Weaver – Britanijos ambasados pareigūnę Jill Bryant. Jame taip pat vaidina Linda Hunt, kuri įkūnijo Bilį Kvaną, Hamiltono pagalbininką, vietos fotografą. Šiuo vyro vaidmeniu Linda Hunt laimėjo ne vieną apdovanojimą už geriausią antraplanės aktorės vaidmenį.

Indonezijoje šį filmą buvo draudžiama rodyti iki 1999 m. Po to, kai 1998 m. šios valstybės prezidentas Sukarno buvo priverstas atsistatydinti ir valdžią paėmė perversmo lyderis ir politinis įpėdinis generolas Suharto.

Pavadinimas „Metai pavojingo gyvenimo" yra nukopijuotas iš garsios italų frazės *vivere pericolosamente*, kurią panaudojo Indonezijos prezidentas Sukarno 1964 m. šalies Nepriklausomybės dienos kalbos pavadinime.

Didesnė dramos dalis buvo nufilmuota Filipinuose.

Muzika
------

Be Maurice Jarre muzikos, filme taip pat skamba Vangelio kompozicija „L’Enfant", keletas rokenrolo ir bliuzo dainų: „Whole Lotta Shakin 'Goin'" (Jerry Lee Lewis), „Be Bop A Lula" (Gene Vincent) ir kt.

Biudžetas
---------

Filmas pirmą kartą parodytas Australijoje 1982 m. gruodžio 17 d. Filmo biudžetas siekė 6 mln. Australijos dolerių.
Filmas Australijoje uždirbo 2 898 000 JAV dolerių.

Apdovanojimai ir nominacijos
----------------------------

* 1983 m. – Dalyvavimas pagrindiniame Kanų filmų festivalio konkurse;
* 1983 m. – Australijos kino instituto premija už geriausią antro plano moters vaidmenį (Linda Hunt), taip pat 12 nominacijų;
* 1983 m. – JAV Nacionalinės kino kritikų tarybos premija už geriausią antro plano moters vaidmenį (Linda Hunt);
* 1984 m. – Oskaras už geriausią antro plano moters vaidmenį (Linda Hunt);
* 1984 m. – Nominacija premijai Auksinis gaublys už geriausią antro plano moters vaidmenį (Linda Hunt);
* 1984 m. – JAV scenarijaus autorių gildijos premija už geriausią adaptuotą dramą.

Išnašos
-------

1. 1 2  Formica, Serena (2012). Peter Weir: A Creative Journey from Australia to Hollywood. Bristol, UK: Intellect Books. p. 109. ISBN 978-1-84150-477-3.
2. ↑  Worrell, Denise; Clarke, Gerald (23 April 1984). „The Night off the Great Prom". Time.
3. ↑  Da Cunha, Derek (2002). Singapore in the new millennium: challenges facing the city-state. Singapore: Institute of Southeast Asian Studies. p. 258.